Składnostnje wotzamknjenja přihotow lětušeje Europeady wotmě so dźensa w Njebjelčicach nowinarska rozmołwa. Nawoda serbskeje delegacije Marko Kowar rozprawješe wo stawje přihotow a planowanym wotběhu europskich koparskich mišterstwow narodnych mjeńšin. Mustwje zastupowachu trenar a mustwowy nawoda (žony: Pětr Bejmak a Handrij Rachela; mužojo: Frank Ričl a Bjarnat Deleńk). Při tym wozjewichu hrajerjow a hrajerki, kotrež so 17. junija do Južneho Tirola na puć podadźa (hlej přiłoha). Pola muži su hišće někotři kandidaća zranjenja dla njejasni.
Po medijowej rozmołwje hraješe wubranka muži přećiwo krajnemu ligistej Jednoće Kamjenc na derje přihotowanym trawniku Njebjelčan sportnišća před něhdźe 150 přihladowarjemi. Kónčny staw 1:5 (0:0).
Wjac informacijow:
(Clemens Škoda, referent Domowiny za kulturu a wukraj)
szl_Latn ces_Latn lit_Latn bos_Latn